hotchpotch/miracl-hf-unified huggingface dataset:
चित्रकूट ज़िला एड्स नियंत्रण सोसाइटी
चित्रकूट ज़िला एड्स नियंत्रण सोसाइटी उत्तर प्रदेश के ज़िला चित्रकूट में एड्स रोकथाम का प्रयास करती है।
चित्रकूट ज़िला एड्स नियंत्रण सोसाइटी की भूमिका
चित्रकूट ज़िला एड्स नियंत्रण सोसाइटी एक सक्रिय भूमिका निभा रही है। सोसाइटी द्वारा समय-समय जागरूकता कार्यक्रम आयोजित होते रहे हैं और इसी श्रृंखला में विश्व एड्स दिवस २०११ पर स्वास्थ्य विभाग सहित अनेक संस्थानों में कार्यक्रम आयोजित किए गए। जिला एड्स नियंत्रण सोसाइटी के तत्वावधान में सीआईसी से महिला जिला चिकित्सालय तक एड्स जागरूकता रैली निकाली गई। जिला चिकित्सालय में संगोष्ठी आयोजित की गई। जिला चिकित्सालय में एड्स विषय पर संगोष्ठी का आयोजन किया गया।
स्वामी शिवानन्द
स्वामी शिवानन्द (1854-1934) रामकृष्ण मिशन के द्वितीय संघाध्यक्ष थे। उनका पूर्व नाम 'तारकनाथ घोषाल' था। उनके शिष्य उन्हें 'महापुरुष महाराज' के नाम से पुकारते थे।
स्वामी शिवानन्द का जन्म पश्चिम बंगाल के 'बरसात' नामक ग्राम में हुआ था।
निंजा असैसिन
निंजा असैसिन () २००९ में बनी अमेरिकी मार्शल आर्ट्स फ़िल्म है जिसका निर्देशन जेम्स मेकटिग ने किया है। फ़िल्म की कहानी मैथिऊ सैंड ने व कथानक जे. मिशेल स्त्राजिन्सकी ने लिखा है। फ़िल्म के दक्षिण कोरिया पॉप संगीतकार रेन एक बहके हुए हत्यारे के रूप में है जो अपने पूर्व गुरु से बदला लेने की फिरात में है जिनका पात्र निंजा फ़िल्मों के महान अभिनेता शो कोसुंगी ने निभाया है। "निंजा असैसिन" राजनैतिक भ्रष्ट्राचार, बच्चों पर हिंसा के प्रभाव को दर्शाती है। "द मेट्रिक्स" तिकड़ी और "वि फॉर वेंडेटटा" पे कार्य करने के लिए मशहूर वाचोसकी बंधुओं व जोएल सिल्वर और ग्रांट हिल ने फ़िल्म को मिलकर निर्मित किया है। इसे व्यापारिक तौर ओअर वॉर्नर ब्रॉस. पिक्चर्स ने वितरित किया है।
"निंजा असैसिन" का प्रीमियर अमेरिका में २५ नवम्बर २००९ को हुआ। इसे $४० मिलियन की लागत से बनाया गया था।
राइजो (रेन) को ओज़ुनु समाज एक क्रूर निंजा हत्यारे के रूप में पला बढ़ा कर दुनिया में लाता है। बचपन में राइजो (जो एक अनाथ था) को लोर्ड ओज़ुनु अपने साथ उठा लाते हैं और उसे एक क्रूर प्रशिक्षण से गुजारते हैं ताकि वह उनके समाज का अगला मुखिया बन सके। उसे प्यार व देखभाल केवल एक लड़की, किरीको से मिलती है जिससे वह प्यार करने लगता है। समय के साथ किसीको ओज़ुनु की दिनचर्या से हताश हो कर भागने की योजना बनाती है। बरसात की एक रात किरीको भाग निकलने का निर्णय लेती है और राइजो को अपने साथ चलने के लिए प्रोत्साहित करती है परन्तु वह रुकने का निर्णय लेता है। किरीको को भगोड़ा करार दे कर उसे राइजो के सामने उसका बड़ा निंजा भाई तकेशी मार देता है। किरीको की मृत्यु के कारण राइजो ओज़ुनु से नफ़रत करने लगता है। यह सब भूतकाल में दर्शाया जाता है। दृश्य वर्तमान की ओर मुड़ता है जहां एक महिला हत्यारी राइजो को धोबी की दूकान में मारने का प्रयास करती है। राइजो बच निकलता है और उसे मारने में सफल होता है।
आलमा माटर
आलमा माटर () प्राचीन रोम में देवी माँ के लिए प्रयोग होने वाला एक नाम था जिसका लातिनी भाषा में अर्थ 'पोषक (पोषण करने वाली) माता' है। रोमन संस्कृति में इसका प्रयोग विशेषकर सिरीस () और सिबली () नामक देवियों के लिए होता था और बाद में ईसाई धर्म में इसे मरियम (ईसा मसीह की माँ) के लिए इस्तेमाल किया जाने लगा। आधुनिक युग में इसका प्रयोग लोग उस विद्यालय, कॉलेज या विश्वविद्यालय के लिए करते हैं जहाँ वे पढ़े हों या उत्तीर्ण हुए हों। इस 'मातृसंस्था' रूप में 'आलमा माटर' बहुत से विद्यालय-गान और आदर्श वाक्यों में मिलता है और कभी-कभी ऐसे विद्यालय-गानों का शीर्षक भी होता है। कभी-कभी यह देवी की प्रतिमा के रूप में भी कॉलेजों में देखा जा सकता है।
कुछ समीक्षकों ने 'आलमा माटर' में 'विद्या की देवी' के निहित अर्थ की तुलना भारतीय संस्कृति में सरस्वती से की है। उदाहरण के लिए ब्रिटिश शिक्षक पैट्रिक गॅड्स (, १८५४-१९३२)​​ ने सरस्वती देवी को 'भूत और भविष्य के सभी सच्चे विश्वविद्यालयों की आलमा माटर' बुलाते हुए उनकी प्रतिमा इंदौर में बन रहे एक विश्वविद्यालय में स्थापित करने की मांग रखी थी।
महेन्द्रनाथ गुप्त
महेन्द्रनाथ गुप्त () (1854-1932) श्रीमान 'एम' और 'मास्टर महाशय' के नाम से अधिक परिचित हैं। वे श्रीरामकृष्ण वचनामृत नामक विख्यात पुस्तक के रचयिता हैं। महेन्द्रनाथ गुप्त बीसवीं सदी के भारतीय संत परमहंस योगानंद के गुरु भी थे।
धूमकेतु शूमेकर-लेवी ९
धूमकेतु शूमेकर-लेवी ९ (), जिसका औपचारिक नाम डी/१९९३ ऍफ़२ () था, एक धूमकेतु (कोमॅट) था जो जुलाई १९९४ में बृहस्पति ग्रह से टकराकर ध्वस्त हो गया। हमारे सौर मंडल में यह पृथ्वी से असंबंधित खगोलीय वस्तुओं की सबसे पहली देखी गई टक्कर थी, जिस वजह से इसपर समाचारों में भारी चर्चा हुई। दुनिया-भर के खगोलशास्त्रियों ने टकराव से पहले इस धूमकेतु पर नज़रें गाढ़ लीं। टकराव से बृहस्पति के बारे में और उसके अंदरूनी सौर मंडल से मलबा हटाने की प्रक्रियाओं पर और जानकारी मिली।
शूमेकर-लेवी ९ की खोज तीन अमेरिकी खगोलशास्त्रियों ने की थी - कैरोलाइन और यूजीन शूमेकर () तथा डेविड लेवी ()। उन्होने २४ मार्च १९९३ को इसकी बृहस्पति की परिक्रमा करते हुए तस्वीर उतारी। यह किसी ग्रह की परिक्रमा करते हुआ पहला ज्ञात धूमकेतु था और समझा जाता है कि बृहस्पति ने इसे अपने गुरुत्वाकर्षण से २०-३० साल पहले पकड़ लिया था। हिसाब लगाने पर पता चला कि इसका टूटा-सा स्वरूप इसके जुलाई १९९२ में बृहस्पति के अधिक पास आने से हुए था। उस समय शूमेकर-लेवी ९ की कक्षा (ऑर्बिट) बृहस्पति की रोश सीमा के भीतर आ जाने से बृहस्पति के ज्वारभाटा बल ने उसे तोड़ दिया था। बाद में इसे २ किमी तक के व्यास (डायामीटर) वाले टुकड़ों में देखा गया। यह टुकड़े १९९४ में १६ जुलाई से २२ जुलाई तक बृहस्पति के दक्षिणी गोलार्ध (हेमिसफ़्येर​) से ६० किमी प्रति सैकिंड (यानि २,१६,००० किमी प्रति घंटे) की गति से टकराकर ध्वस्त हो गए। इनसे बृहस्पति के वायुमंडल में गहरी ख़रोंचे बन गई जो महीनो तक दिखाई देती रहीं। पृथ्वी से यह बृहस्पति के महान लाल धब्बे () से भी स्पष्ट दिखाई देती थी।
वारली चित्रकला
वारली एक प्रकार की जनजाति है। जो महाराष्ट्र् राज्य के थाने जिले के धानु, तलासरी एवं ज्वाहर तालुकाज में मुख्यत: दूसरी जनजातियों के साथ पायी जाती है। ये बहुत मेहनती और कृषि प्रदान लोग होते है। जो बास, लकडी, घास एवं मिट्टी से बनी टाइलस से बनी झोपडियों में रहतें है। झोपडियों की दीवारे लाल काडू मिट्टि एवं बांस से बांध कर बनाई जाती है, दीवारो को पहले लाल मिट्टि से लेपा जाता है उसके बाद ऊपर से गाय के गोबर से लिपाई की जाती है। वारली चित्रकला एक प्राचीन भारतीय कला है जो की महाराष्ट्र की एक जनजाति वारली द्वारा बनाई जाती है। और यह कला उनके जीवन के मूल सिद्धांतो को प्रस्तुत करती है। इन चित्रों में मुख्यतः फसल पैदावार ऋतु, शादी, उत्सव, जन्म और धार्मिकता को दर्शाया जाता है। यह कला वारली जनजाति के सरल जीवन को भी दर्शाती है। वारली कलाओं के प्रमुख विषयों में शादी का बड़ा स्थान हैं। शादी के चित्रों में देव, पलघाट, पक्षी, पेड़, पुरुष और महिलायें साथ में नाचते हुए दर्शाए जाते है।
ऐकास्टर सेल्बी
ऍकास्टर सॅल्बी () ब्रिटेन का एक गाँव और सिविल पैरिश है जो नॉर्थ यॉर्कशायर काउंटी में स्थित है।
ओल्डफियेल्ड
ऑल्डफ़ील्ड () ब्रिटेन का एक गाँव और सिविल पैरिश है जो नॉर्थ यॉर्कशायर काउंटी में स्थित है।
एकेबार
ऍकेबार () ब्रिटेन का एक गाँव और सिविल पैरिश है जो नॉर्थ यॉर्कशायर काउंटी में स्थित है।
एयरटन
एयरटन () ब्रिटेन का एक गाँव और सिविल पैरिश है जो नॉर्थ यॉर्कशायर काउंटी में स्थित है।
ओक्रुग
ओक्रुग () रूस, बुल्गारिया, सर्बिया और कुछ अन्य स्लाव देशों में एक प्रशासनिक विभाग को कहते हैं। इसका अनुवाद भिन्न जगहों पर 'ज़िला', 'क्षेत्र' या 'प्रदेश' किया जाता है। आमतौर पर यह रायोन से ऊंचे और ओब्लास्त से नीचे स्तर का विभाग होता है, यानि एक ओब्लास्त में कई ओक्रुग और एक ओक्रुग में कई रायोन आते हैं। पारंपरिक रूप से रूस में अक्सर ओक्रुग किसी एक समुदाय का निवास क्षेत्र होता था।
इलेर्दा का युद्ध
इलेर्दा का युद्ध (Battle of Ilerda) इटली के इतिहास में बड़े महत्व का था। यह 49 ई.पू. मार्च 9 और जुलाई 2 के बीच लड़ा गया था। इसके नायक प्रजातांत्रिक दल के नेता जूलियस सीज़र और अभिजातवर्ग के नेता पांपेइ थे। सीज़र ने अपने दो महीनों के अभियान में समूचे इटली पर अधिकार कर लिया। फिर भी वह इटली का स्वामी न हो सका क्योंकि पांपेइ की शक्ति ग्रीस आदि पूर्वी देशों में बड़ी थी और वह इटली को मिस्र, सिसिली और सार्दीनिया से जानेवाली रसद काट सकता था, फिर उसकी स्पेनी सेनाएँ इटली और गाल दोनों के लिए भीषण खतरा थीं। अतः सीज़र पहले स्पने की ओर बढ़ा। वहाँ पांपेइ स्वयं तो नहीं था पर उसके शक्तिमान सेनापति अफ्रानियस और पेत्रियस विशाल सेनाओं के साथ संनद्ध थे। इलेर्दा के सिकोरिस नदवर्ती कस्बे में उनकी सेनाएँ पड़ाव डाले जमी थीं। सीज़र ने हमला किया पर उसे मुँह की खानी पड़ी। फिर तो रक्तपात छोड़ चालों की लड़ाई शुरू हुई। दाँवपेंच चलने लगे और अंत में अफ्रानियस की सेनाओं को घेर, उसे जलविहीन कर सीज़र ने संधि करने पर मजबूर किया। चालों और बातों की लड़ाई में इलेर्दा के युद्ध के समान संसार का संभवतः कोई दूसरा युद्ध नहीं। राजनीतिक दृष्टि से भी इसने पांपेइ को यूरोप से काट दिया और उसे एशियाई देशों में शरण लेते हुए अपनी मौत की ओर प्रयाण करना पड़ा।
वेष्टित युग्म
किसी विद्युत परिपथ के समान किन्तु विपरीत दिशा में धारा वहन करने वाले दो चालक तार परस्पर ऐंठकर रस्सी जैसा बना दिये जाते हैं जिससे यह परिपथ ईएमआई से न प्रभावित होता है और न दूसरे परिपथों को प्रभावित करता है। इस तार-युग्म को वेष्टित केबल युग्म (Twisted pair cabling) कहते हैं।
इसका सबसे पहले प्रयोग ग्राहम बेल ने किया था।
कृत्तिवास ओझा
महाकवि कृत्तिवास ओझा (बांग्ला: কৄত্তিবাস ওঝা) या 'कीर्तिवास ओझा' (1381–1461) मध्यकाल में जन्मे बांग्ला भाषा के अत्यंत लोकप्रिय कवि थे जिन्होंने बंगला भाषा में वाल्मीकि रामायण का सर्वप्रथम पद्यानुवाद किया। उनका यह अनुवाद अविकल अनुवाद नहीं है। उन्होंने अपनी कल्पनाशक्ति एवं काव्यशक्ति द्वारा चरित्रों एवं घटनाओं का चित्रण कहीं-कहीं पर भिन्न रूप में किया है। इनके काव्य में पात्रों के भीतर कुछ अधिक कोमलता दिखाई गई है। करुण रस की भी अधिक गहरी अनुभूति है। बाल्मीकि के राम क्षत्रिय वीर हैं; जो वीरत्व, शौर्य एवं बल में अद्वितीय हैं, परंतु कृत्तिवास ने राम की कुसुमकोमल मूर्ति ही देख पाई है। उनके राम का तन नवनी जिनिया अति सुकोमल है और वे हाथ में फूल धनु लेकर वन जाते हैं। परंतु जहाँ तक बाल्मीकि रामायण के उच्च आदर्शों का प्रश्न हैं, कृत्तिवास ने उन सबको अपनी रचना में अक्षुण रखा है। पितृभक्ति, सत्यनिष्ठा, त्याग, प्रजानुरंजन, पातिव्रत्य इत्यादि सब आदर्शों का सफलतापूर्वक प्रतिपादन किया गया है।
कवि ने इसमें कहीं नए आख्यान देकर, कहीं बंगाल की रीति नीति, कहीं आमोद प्रमोद, कहीं आचार अनुष्ठान और कहीं नारीरूप दिखाकर इस रचना को अपने प्रदेश के निवासियों की वस्तु बना दिया है। इन्होंने वाल्मीकि रामायण के गूढ़ दार्शनिक अंशों, विचारों के विश्लेषणात्मक भागों एवं आलंकारिकता को अपनी रचना में स्थान नहीं दिया है। रचनासौष्ठव और काव्यगुण से युक्त यह रचना बंगाल की निजस्व बन गई है।
बंगाल में कृत्तिवास की रामायण अत्यंत लोकप्रिय है। धनी, दरिद्र सबके बीच इसका आदर और प्रचार है। लोग अत्यंत प्रेम और भक्ति से इसका पाठ करते हैं। प्राय: इसका पाठ गाकर ही किया जाता है।
कृत्तिवास के विषय में अधिक दिनों तक अधिक ज्ञात नहीं था। रामायण के प्रारंभ अथवा प्रत्येक कांड के अंत में एक-दो पंक्तियाँ मिलती थीं जिनसे ज्ञात होता था कि रामायण के रचयिता का नाम कृत्तिवास हैं और वे विचक्षण कवि हैं; उन्होंने पुराण सुनकर कौतुक में ही गीत रच डाले। 20वीं शताब्दी के कुछ विद्वानों ने, जिनमें नगेंद्रनाथ वसु एवं निदेशचंद्र सेन प्रमुख हैं, एक हस्तलिखित पोथी प्राप्त की जो कृत्तिवास का आत्मचरित बताया जाता है। इस पोथी को दिनशे चंद्र सेन ने 1901 ई. में अपने ग्रंथ 'बंगभाषा व साहित्य' के द्वितीय संस्करण में प्रकाशित किया। इसके बाद नलिनीकांत भट्टशाली ने भी एक हस्तलिखित पोथी प्राप्त की। इन पोथियों के अनुसार कृत्तिवास फुलिया के रहनेवाले थे। इनके पूर्वपुरुष यवन-उपद्रव-काल में अपना स्थान छोड़कर चले आए थे। इनके पितामह का नाम मुरारी ओझा, पिता का नाम वनमाली एव माता का नाम मानिकी था। कृत्तिवास पाँच भाई थे। ये पद्मा नदी के पार वारेंद्रभूमि में पढ़ने गए थे। वे अपने अध्यापक आचार्य चूड़ामणि के अत्यंत प्रिय शिष्य थे। अध्ययन समाप्त करने के बाद वे गौड़ेश्वर के दरबार में गए। यह कौन से गौड़ाधिपति थे, इसका उल्लेख नहीं है। कुछ विद्वानों ने इन्हें हिंदू सुलतान राजा गणेश (कंस) मानते हैं तथा कुछ ताहिरपुर के राजा कंसनारायण। अन्य एक तीसरे राजा दनुजमर्दन का भी नाम लेते हैं। जनश्रुति के अनुसार कृत्तिवास ने गौड़ेश्वर को पाँच श्लोक लिखकर भेजे। उन्हें पढ़कर राजा अतीव प्रसन्न हुए और इन्हें तुरंत अपने समक्ष बुलाया। वहाँ जाकर इन्होंने कुछ और श्लोक सुनाए। राजा ने इनका अत्यंत सत्कार किया और भाषा में रामायण लिखने का अनुरोध किया।
कृत्तिवास की निश्चित जनमतिथि इस आत्मचरित से भी ज्ञात नहीं होती। योगेशचंद्र राय 1433, दिनेशचंद्र 1385 से 1400 ई. के बीच तथा सुकुमार सेन 15वीं शती के उत्तरार्ध में इनका जन्म मानते हैं।
जल महल
जयपुर-आमेर मार्ग पर मानसागर झील के मध्‍य स्थित इस महल का निर्माण सवाई जय सिंह ने अश्वमेध यज्ञ के बाद अपनी रानियों और पंडित के साथ स्‍नान के लिए करवाया था। इस महल के निर्माण से पहले मानसिंह ने जयपुर की जलापूर्ति हेतु गर्भावती नदी पर बांध बनवाकर मानसागर झील का निर्माण करवाया। इसका निर्माण १७९९ में हुआ था। इसके निर्माण के लिए राजपूत शैली से तैयार की गई नौकाओं की मदद ली गई थी। राजा इस महल को अपनी रानी के साथ ख़ास वक्‍त बिताने के लिए इस्‍तेमाल करते थे। वे इसका प्रयोग राजसी उत्सवों पर भी करते थे।
मध्‍यकालीन महलों की तरह मेहराबों, बुर्जो, छतरियों एवं सीढीदार जीनों से युक्‍त दुमंजिला और वर्गाकार रूप में निर्मित भवन है। इसकी उपरी मंजिल की चारों कोनों पर बुर्जो की छतरियाँ व बीच की बरादरिया, संगमरमर के स्‍तम्‍भों पर आधारित हैं। तपते रैगिस्तान के बीच बसे इस महल में गरमी नहीं लगती, क्‍योंकि इसके कई तल पानी के अंदर बनाए गए हैं। इस महल से पहाड़ और झील का ख़ूबसूरत नज़ारा भी देखा जा सकता है। चांदनी रात में झील के पानी में इस महल का नजारा बेहद आकर्षक होता है।  जलमहल अब पक्षी अभ्‍यारण के रूप में भी विकसित हो रहा है। जल महल के नर्सरी में 1 लाख से ज्‍यादा वृक्ष लगे हुए हैं। दिन रात 40 माली पेड़ पौधों की देखभाल में लगे रहते हैं। यह नर्सरी राजस्थान का सबसे उंचे पेड़ों वाला नर्सरी है। यहां अरावली प्‍लांट, ऑरनामेंटल प्‍लांट, शर्ब, हेज और क्रिपर की हजारों विभिन्नताएँ मौजूद हैं। यहाँ के १५0 वर्ष पुराने पेड़ों को ट्रांसप्‍लांट कर नया जीवन दिया गया है। हर साल यहां डेट पाम, चाइना पाम और बुगनबेलिया जैसे शो प्‍लांट को ट्रांसप्‍लांट किया जाता है।
बो मॅरचोफ़
विलियम बो मॅरचोफ़ () (जन्म: जनवरी 13, 1989) अमेरिकी में जन्में कनाडाई अभिनेता हैं। यह एबीसी ड्रामा-कॉमेडी "डैस्पेरेट हाउसवाइफ़स्" के छठे सत्र (2009–2010) में निभाई गई अपनी डैनी बॉलन व एमटीवी के ड्रामा-रोमांटिक कॉमेडी "ऑकवर्ड" की अपनी मैटी मॅककिबेन की भूमिकाओं के लिए प्रसिद्ध हैं।
ऑकवर्ड
ऑकवर्ड () अमेरिकी टीन-ड्रामा टेलिविज़न शृंखला है जिसका प्रसारण एमटीवी पर होता है। इसका प्रिमीयर जुलाई 19, 2011 को हुआ था। कार्यक्रम की कहानी 16 वर्ष की जेन्ना हैमिल्टन के जीवन के इर्दगिर्द घूमती है। जेन्ना अपनी पहचान के लिए संघर्ष कर रही है, विशेष रूप से उस दुर्घटना के पश्चात जिसका गलत अर्थ यह निकाला गया था कि जेन्ना ने आत्महत्या का प्रयास किया था।
कार्यक्रम का ज्यादातर भाग और इसके अधिकांश मुख्य किरदार दक्षिणी कैलिफ़ोर्निया के पालोस वर्डीस हाई स्कूल में आधारित है। जेन्ना और उसके मित्रों के आलावा कार्यक्रम में जेन्ना के माता-पिता की भूमिकाओं का भी पर्याप्त योगदान है। एमटीवी ने शृंखला को इसके दूसरे सत्र के लिए अगस्त 24, 2011, को नवीकृत कर दिया था। दूसरे सत्र का प्रसारण जून 28, 2012, से हुआ।
बेने इज़राइल
बेने इज़राइल (इब्रानी: בני ישראל; मतलब "इज़राइल के पुत्र") यहूदियों का एक समूह है जो उन्नीसवीं सदी में कोंकण क्षेत्र के गाँवों में से निकलकर पास के भारतीय शहरों में जाके बस गए थे। आम तौर पर इन्होंने मुंबई को अपना घर बनाया लेकिन कई पुणे और अहमदाबाद जैसे नज़दीकी शहरों में भी जाके बस गए थे। इस बड़े उत्प्रवास से पहले बेने इज़राइल भारतीय उपमहाद्वीप के यहूदियों की सबसे बड़ी शाखा थी। इनकी मूल भाषा मराठी है। ज़्यादातर बेने इज़राइल अब इज़राइल के लिए पलायन कर चुके हैं।
गनोगा झील
गनोगा झील संयुक्त राज्य अमेरिका के पेन्सिलवेनिया में एक प्राकृतिक झील है। इसे रॉबिन्सन झील के नाम से भी जाना जाता है। १९वीं शताब्दी तक यह तालाब के रूप में जाना जाता था। १८५० के दशक में रिकेट्स परिवार ने इसे खरीद लिया। रिकेट्स ने १८५२ या १८५५ में झील के किनारे पर एक पत्थर का घर बनाया जो आगे चलकर शिकार लॉज और मधुशाला के रूप में विकसित हुआ।
यह झील एलेघेनी पठार पर +२२६० फुट (६९० मीटर) की ऊंचाई पर स्थित है। यह लंबा संकीर्ण अंडाकार झील है। १९१७ में पेंसिल्वेनिया जल संसाधन इन्वेंटरी रिपोर्ट के अनुसार, अपने सबसे बड़े रूप में यह झील ३७२० (+११३० मीटर) से १०२५ फीट (०.७०५ मील या १.१३५ किलोमीटर) फीट (मीटर ३१२) तक विस्तृत और १३ फीट (४.० मीटर) (अधिकतम गहरा) से १० फीट (३.० मीटरतक औसतन गहरा होता है। इस झील]] का जल निकासी बेसिन १.५ वर्ग मील (३.९ का एक क्षेत्र है।) किलोमीटर है और इसकी क्षमता ३७३ एकड़ फीट (४६०.००० एम ३) (१२१,५००,००० अमेरिकी गैलन या ४५९,९००,००० लीटर है, १०१,२००,००० शाही गैलन)।
आदित्य (टोकामैक)
आदित्य (ADITYA) भारत के प्लाज्मा अनुसंधान संस्थान द्वारा विकसित मध्यम आकार का टोकामैक है।
धमनी विस्फार
धमनीस्फीति या धमनी विस्फार (Aneurism / एन्यूरिज्म) धमनी के स्थानीय उभार को कहते हैं। सामान्य स्थिति में धमनी एक सी नलिकाकार संरचना होती है। जब धमनी की भित्ति कहीं दुर्बल हो जाती है तब वहाँ खिंचाव होता है और धमनी में प्रवाहित रक्त के दाब के कारण उभार उत्पन्न हो जाता है। यही धमनीस्फीति है।
धमनीभित्ति की दुर्बलता के बहुत सामान्य कारण, जन्म से ही विकास में त्रुटि, धमनी भित्ति में चोट या सिफलिस संक्रमण हैं। शरीर की किसी भी धमनी में स्फीति हो सकती है, किंतु बहुतायत से यह महाधमनी (aorta), पादों की प्रमुख धमनियों और मस्तिष्क की धमनियों में होती हुई पाई जाती है।
धमनीस्फीति निकटवर्ती ऊतकों पर दबाव डालती है, जिससे पीड़ा होती है। कभी कभी धमनी फट भी जाती है, जिससे तीव्र रक्तस्राव होता है। धमनीस्फीति के रोगी को रोगस्थल पर पीड़ा होती है। स्फीतिस्थल के आरपार जानेवाली तंत्रिकाओं से पीड़ा फैल भी सकती है। कभी कभी शरीर के तल पर उभार दिखाई पड़ता है।
धमनीस्फीति का संतोषप्रद उपचार कुछ दिन पूर्व तक उपलब्ध नहीं था, पर अब स्फीतिग्रस्त धमनीखंड को काटकर उसके स्थान पर मृत शरीर की धमनी, या नाइलॉन या इसी प्रकार के किसी अन्य पदार्थ की उसी प्रकार की नली का खंड लगाकर इसका उपचार संभव हो गया है।
हृदय से शरीर को रक्त की आपूर्ति करने वाली मुख्य धमनी को 'महाधमनी कहते है। इस धमनी का कोई भाग कभी-कभी किन्हीं कारणो से कमजोर हो जाता है। ऐसे मे रक्त के दबाव के कारण यह कमजोर हिस्सा कभी-कभी गुब्बारे का आकार ले लेता है। इस स्थिति को चिकित्सकीय शब्दावली मे 'धमनीस्फीति' की संज्ञा दी जाती है।
जब यह सूजन सीने के पास स्थित मुख्य धमनी मे होती है, तो इसे 'थोरेसिक एआर्टिक एन्यूरिज्म' कहते है। यदि इसका तत्काल इलाज न किया गया, तो इसके फटने का डर रहता है। इस स्थिति मे ९० से ९९ प्रतिशत तक जान जाने की आशंका रहती है।
अधिकांश रूप मे इस बीमारी के कोई खास लक्षण प्रकट नही होते। मरीज केवल यही शिकायत करता है कि पेट मे फड़कन-सी हो रही है। इसका सटीक पता करने के लिए कैट स्कैन या अल्ट्रासाउंड किया जाता है।
यह रोग महिलाओ की अपेक्षा पुरुषो को अधिक होता है। ५५ वर्ष से ज्यादा उम्र वाले व्यक्तियो मे इस रोग के होने की आशंका कुछ ज्यादा ही होती है। इसी तरह जिन लोगो की धमनी मे कड़ापन हो या वे मधुमेह या उच्च रक्तचाप के शिकार हो, उनमे इस रोग की आशंका ज्यादा होती है।
एन्यूरिज्म के उपचार मे अब तक आपरेशन का ही सहारा लिया जाता था। इस आपरेशन को काफी खतरनाक माना जाता है और इसमे पूरा पेट खोलना पड़ता था। इस कारण संक्रमण का अंदेशा बना रहता था। किंतु अब आपरेशन के बगैर भी यह रोग ठीक हो जाता है। इस अत्याधुनिक विधि को 'एंडोवैस्कुलर स्टंट ग्राफ्टिंग' कहते हैं। स्टंट एक विशेष प्रकार की धातु से निर्मित होता है। इसके ऊपर एक आवरण चढ़ा रहता है, जिसे एक विशेष 'कैथेटर' के माध्यम से धमनी के कमजोर हिस्से के अंदर डाला जाता है। परिणामस्वरूप रक्त का बहाव धमनी के कमजोर हिस्से के स्थान पर स्टंट के माध्यम से होने लगता है। इस प्रकार उस स्थान के फटने का डर समाप्त हो जाता है।
धनीराम 'चातृक'
धनीराम 'चातृक' (४ अक्टूबर १८७६ – १८ दिसम्बर १९५४) आधुनिक पंजाबी कविता के संस्थापक माने जाते हैं। आपकी कृतियाँ प्राचीन और अर्वाचीन पंजाबी काव्य की कड़ी हैं। आप ही सर्वप्रथम विद्वान्‌ हैं, जिन्हें साहित्यसेवा के उपलक्ष में 75वीं वर्षगाँठ पर 'अभिनंदन ग्रंथ' समर्पित करके सम्मानित किया गया।
चातृक जी की रचनाएँ ये हैं :
अंतिम रचना सन्‌ 1954 में उर्दू लिपि में प्रकाशित हुई थी। शेष सभी गुरुमुखी लिपि और पंजाबी भाषा में हैं। मुहावरेदार ठेठ पंजाबी का ही इन्होंने व्यवहार किया है। इनकी प्रारंभिक कविताओं पर तो आध्यात्मिक और पौराणिक विचारधारा की गहरी छाप थी। किंतु कालांतर में इनकी काव्यप्रतिभा यथार्थवाद की ओर उन्मुख हुई। इनके यथार्थवाद में वैज्ञानिक सूझ बूझ के स्थान पर निजी अनुभवों का प्राबल्य है। यथार्थवाद के नाम पर वे समाज का नग्न घिनौना चित्र प्रस्तुत नहीं करते, वरन्‌ नियंत्रित दृष्टिकोण रखकर शिक्षाप्रद संदेश भी देते हैं। उनकी कविताओं में सूफीवाद के दर्शन भी होते हैं, पर सैद्धांतिक विवेचन की अभिलाषा के अभाव के कारण वे स्थल गूढ़ातिगूढ़ नहीं हो पाए हैं। धार्मिक क्षेत्र में वे समन्वयवादी प्रतीत होते हैं। उनके हलके फुलके गीतों में व्यक्तिगत प्रेम की अभिव्यक्ति भी हुई हैं, किंतु उसमें लाज और शर्म की सीमाओं का बंधन विद्यमान है। स्वाधीन भारत की समस्याएँ, देश और समाज में उन्नत और अवनत पक्ष 'सूफीखाना' में भली प्रकार चित्रित हुए हैं। विषयों की बहुविधता और छंदवैविध्य (विशेषत: बैंत, दोहरा, कोरड़ा) इनकी काव्यगत विशेषताएँ हैं।
ब्रिटिश अंग्रेज़ी
ब्रिटिश अंग्रेज़ी एक व्यापक शब्दावली है जिसका इस्तेमाल यूनाइटेड किंगडम में प्रयोग में लाए जाने वाले अंग्रेज़ी भाषा के विभिन्न प्रकारों को अन्य स्थानों के प्रकारों से अलग करने में किया जाता है। "ऑक्सफोर्ड इंग्लिश डिक्शनरी" के अनुसार ब्रिटिश द्वीप समूह में प्रयोग में लाए जाने वाले अंग्रेज़ी के स्वरूप विशेषकर ग्रेट ब्रिटेन में इस्तेमाल होने वाले अंग्रेज़ी के प्रकार को ब्रिटिश अंग्रेज़ी कहा जाता है। ब्रिटीश साम्राज्य ने ब्रिटिश अंग्रेज़ी के लिखित स्वरूप को विश्व भर में फ़ैलाने का काम किया था। दक्षिणी अफ़्रीका, भारत, ऑस्ट्रेलिया, न्यूजीलैंड, आदि राष्ट्रमंडल राष्ट्रों में इस्तेमाल होने वाली अंग्रेज़ी लिखने में ब्रिटीश अंग्रेज़ी से ही प्रभावित है।
निज़ाम-उल-मुल्क आसफजाह
मीर क़मर-उद-दीन ख़ान सिद्दिक़ी उर्फ़ निजाम-उल-मुल्क आसफजाह I (२0 अगस्त १६७१- १ जून १७४८) मुग़ल शासक औरंगजेब के बाद के हैदराबाद का प्रसिद्ध निज़ाम था, जिसने आसफ़ जाही राजवंश की नींव रखी। उसने १७२४ में हैदराबाद राज्य की स्थापना की तथा ३१ जुलाई १७२0 से लेकर १ जून १७४८ (मृत्युपर्यंत) तक शासन किया। औरंगज़ेब ने उसे "चिंकिलिच ख़ान" (१६९0-९१)), फ़र्रूख़सियर ने "निज़ाम-उल-मुल्क" (१७१३) तथा मुहम्मद शाह ने "आसफ़जाह" (१७२५)आदि उपाधियाँ प्रदान की।  निज़ाम उल मुल्क आसफ़जाह, ग़ाज़ी उद्दीन ख़ान सिद्दिक़ी फ़िरोज़ जंग प्रथम और उसकी पहली बीवी वज़ीरुन्निसा बेग़म की संतान के तौर पर २0 अगस्त १६७१ को आगरा में पैदा हुआ। आसफ़जाह प्रथम के बचपन का नाम मीर क़मरुद्दीन ख़ान सिद्दिक़ी था। उसका नामकरण मुग़ल बादशाह औरंगज़ेब ने किया था।
१७२0 से २२ तक निज़ामुल मुल्क आसफजाह I ने दक्कन में अपनी स्थिति सुदृढ़ कर ली थी। वह १७२२ से १७२४ तक साम्राज्य का वजीर रहा। सैय्यद बंधुओं को गद्दी से हटाने में भी उन्होंने महत्वपूर्ण भूमिका निभायी थी। उन्हें दक्कन का वायसराय भी कहा गया। बादशाह मुहम्मद शाह के शासन में वज़ीर के काम से तंग आकर दक्कन वापस लौट गया और हैदराबाद राज्य की नींव रखी। उनके मरणोपरांत १७४८ में हैदराबाद दिल्ली शासक के अधीन हो गया।
1730 में मराठा के खिलाफ अभियान के दौरान, निजाम-उल-मुल्क के पास कम से कम 1026 युद्ध हाथी थे, जिनमें से 225 बख्तरबंद थे। इसके बावजूद भी वह बाजीराव प्रथम पेशवा के नेतृत्व में मराठों से बुरी तरह पराजित हुआ।
गुरुत्वजनित त्वरण
गुरुत्वजनित त्वरण या गुरुत्वीय त्वरण (acceleration due to gravity) निम्नलिखित तीन अर्थों में प्रयुक्त होता है-
सत्यानन्द सरस्वती
″ स्वामी सत्यानन्द सरस्वती (24 दिसम्बर 1923 – 5 दिसम्बर 2009), संन्यासी, योग गुरू और आध्यात्मिक गुरू थे। उन्होने अन्तरराष्ट्रीय योग फेलोशिप (1956) तथा बिहार योग विद्यालय (1963) की स्थापना की। उन्होंने ८० से भी अधिक पुस्तकों की रचना की जिसमें से 'आसन प्राणायाम मुद्राबन्ध' नामक पुस्तक विश्वप्रसिद्ध है।
स्वामी सत्यानन्द का जन्म 23 दिसम्बर 1923 को उत्तराखण्ड के अल्मोड़ा में मार्गशीर्ष की पूर्णिमा को हुआ था। उनके पिताजी ब्रिटिश शासन में पुलिस अधिकारी थे तथा उनकी माँ नेपाल के राजघराने की थीं। अपने माता-पिता की एकलौती संतान सत्यानन्द ने बचपन से ही धर्म और अध्यात्म में गहरी दिलचस्पी दिखाना प्रारम्भ कर दिया था। उन्हें अपने आध्यात्मिक गुरु की प्रबल तलाश थी और वह इसके लिए काफी घूमा करते थे।
१८ वर्ष में उन्होने घर छोड़ दिया, १९ वर्ष की आयु में उन्हें अपने गुरु शिवानन्द सरस्वती के दर्शन हुए। १९४७ में उन्हें गुरु ने परमहंस सन्यास में दीक्षित किया। उन्होंने १२ साल गुरु की सेवा की। उसके बाद वे परिव्राजक के रूप में घूमते रहे - भारत, अफ़ग़ानिस्तान, बर्मा, नेपाल एवम श्रीलंका में। इस दौरान उन्होंने यौगिक तकनीकों को प्रतिपादित तथा परिष्कृत किया।
योग की अति प्राचीन पद्धति को विज्ञान के सम्मत और इसके परिप्रेक्ष्य में प्रस्तुत करने की आवश्यकता का अनुभव होने पर उन्होंने १९५६ में अंतर्राष्ट्रीय योग मित्र मण्डल तथा १९६३ में बिहार योग विद्यालय की स्थापना की। इसके बाद विदेशों और स्वदेश में कई यौगिक भ्रमण तथा प्रवचन किये। १९८८ में सब त्याग कर संन्यास ले लिया। १९८९ में उन्हें रिखिया (झारखंड में देवघर के निकट) आकर आसपास के लोगों की मदद करने का दैवीय आदेश आया। यहाँ उन्होंने एकान्तवास करते हुए उच्च वैदिक साधनाएँ कीं। ५ दिसम्बर २००९ की मध्यरात्रि में अपने शिष्यों की उपस्थिति में वे महा समाधि में लीन हो गए।
निरंजनानन्द सरस्वती
स्वामी निरंजनानन्द सरस्वती (जन्म १४ फ़रवरी १९६०) सत्यानन्द सरस्वती के शिष्य एवं उत्तराधिकारी हैं। स्वामी सत्यानन्द सरस्वती ने 'सत्यानन्द योग' का प्रवर्तन किया था। स्वामी सत्यानन्द ने सन् १९८८ में सम्पूर्ण विश्व के सत्याननद योग से सम्बन्धित कार्यों के समन्वय का कार्य स्वामी निरंजनानन्द को सौंप दिया था।
स्वामी निरंजनान्द का जन्म मध्य प्रदेश के राजनादगाँव में हुआ था। उनके शिष उन्हें आजन्म योगी मानते हैं।
लघु चित्रकला
लघु चित्रकारी (Miniature painting) भारतीय शास्त्रीय परम्परा के अनुसार बनाई गई चित्रकारी शिल्प है। “समरांगण सूत्रधार” नामक वास्तुशास्त्र में इसका विस्तृत रूप से उल्लेख मिलता है। इस शिल्प की कलाकृतियाँ सैंकड़ों वर्षों के बाद भी अब तक इतनी नवीन लगती हैं मानो ये कुछ वर्ष पूर्व ही चित्रित की गई हों।
कागज पर लघु चित्रकारी करने के लिए सबसे पहले आधार रंग बनाया जाता है। इसके लिए कागज पर खड़िया मिट्टी (चॉक मिट्टी) के चार से पांच स्तर चढ़ाने की आवश्यकता होती है। इसके बाद चित्रकारी में रंगों को समतल करने के लिए दबाव के साथ उसे रगड़ा जाता है। पृष्ठभूमि बनाने के बाद पोशाक की ओर ध्यान दिया जाता है। अंत में आभूषणों और चेहरे सहित अन्य अंगों की रचना की जाती है। पुरी कलाकृति निर्मित हो जाने के बाद उनमें रंग भरे जाते हैं। आभूषणों में स्वर्ण और चांदी के रंगों को बड़ी कुशलतापूर्वक भरा जाता है लघु चित्रकारी बनाने में प्राचीन समय से ही प्राकृतिक रंगों का ही प्रयोग किया जाता था। इस चित्रकारी में विभिन्न प्राकृतिक पत्थरों का भी प्रयोग किया जाता था यथा मूंगा, लाजवर्त, हल्दी आदि।
कंटशीर्ष
कंटशीर्ष या कंटशुंडी (अकांथोसेफ़ाला, Acanthocephala), एक प्रकार की पराश्रयी अथवा परोपजीवी कृमियों की श्रेणी है जो पृष्ठवंशी प्राणियों (वर्टीब्रेट्स) की सभी श्रेणियों-स्तनपायियों, चिड़ियों, उरगमों, मेंढ़कों और मछलियों-में पाई जाती है। श्रेणी का यह नाम इसकी बेलनाकार आकृति तथा शिरोभाग में मुड़े हुए काँटों के कारण पड़ा है। काँटे कृमि को पोषक की आंत्र की दीवार में स्थापित करने का काम करते हैं।
इस श्रेणी में कृमियों में मुख, गुदा तथा अंतत्र आदि पाचक अवयवों का सर्वथा अभाव रहता है। अतएव, पोषक से प्राप्त आत्मसात किया हुआ भोजन कृमि के शरीर की दीवार से व्याप्त होकर कृमि का पोषण करता है। भिन्न-भिन्न जातियों (स्पीशीज़) की कंटशुंडियों की लंबाई भिन्न होती है और दो मिलीमीटर से लेकर 650 मि.मि. तक पाई जाती है। किंतु प्रत्येक जाति के नर तथा नारी कृमि की लंबाई में बड़ा अंतर रहता है। सभी जातियों की कंटशुंडियों में नारी सर्वदा नर से अधिक बड़ी होती है। विभिन्न जातियों की आकृति में भी बड़ी भिन्नता पाई जाती है। किसी का शरीर लंबा, दुबला और बेलनाकार होता है तो किसी का पार्श्व से चिपटा, छोटा और स्थूल होता है। शरी की वतह चिकनी हो सकती है, किंतु प्राय: झुर्रीदार होती है। मांसपेशियों की कारण इनमें फैलने तथा सिकुड़ने की विशेष क्षमता होती है। शरीर का रंग पोषक के भोजन के रंग पर निर्भर रहता है। गंदे भूरे रंग से लेकर चमकीले रंग तक की कंटशुंडियाँ पाई जाती हैं।
इस श्रेणी का कोई भी सदस्य स्वतंत्र जीवन व्यतीत नहीं करता। सभी सदस्य अंत:परोपजीवी (एंडोपैरासाइट, endoparasite) होते हैं। और प्रत्येक सदस्य अपने जीवन की प्रारंभिक अवस्था (डिंभावस्था अर्थात्‌ लार्वल स्टेज) संधिपाद समुदाय की कठिनी (Crustacea) श्रेणी के प्राणी में और उत्तरार्ध अवस्था (वयस्क अवस्था अर्थात्‌ adult state) किसी पृष्ठविंशी प्राणी में व्यतीत करता है। सभी श्रेणियों के पृष्ठवंशी इन कंटशुंडियों के पोषक हो सकते हैं; यद्यपि प्रत्येक जाति किसी विशेष पृष्ठवंशी में ही पाई जाती हैं।
इस श्रेणी में परिगणित 300 जातियों का नामकरण हो चुका है और उनमें से अधिकांश मछलियों, चिड़ियों तथा स्तनपायियों में पाई जाती हैं। कंटशुंडी संसार के सभी भूभागों में पाई जाती है।
इस श्रेणी की मुख्य जाति (genus) शल्यतुंड (Echinorhynchus), वा बृहत्तुंड (Gigantorhynchus) है, जो सुअरों में पाई जाती है। इसकी लंबाई एक गज से भी अधिक तक की होती है। यह अपने पोषक की आंत्र की दीवार से अपने काँटों द्वारा, लटकी रहती है। जब इसका भ्रूण तैयार हो जाता है तब यह पोषक के मल के साथ शरीर से बाहर चली आती है। सुअर के मल को जब एक विशेष प्रकार का गुबरैला खाता है तब उस गुबरैले के भीतर यह भ्रूण पहुँचकर डिंभ (लार्वा) में विकसित हो जाता है। इस प्रकार के संक्रमित गुबरैले को जब सूअर खाता है तो डिंभ पुन: सूअर के आँत्र में पहुँच जाता है, जहाँ वह वयस्क हो जाता है। नवशल्यतुड (Neoechinorhynchus) एक अन्य उदाहरण है। यह कंटशुंडी वयस्क अवस्था में मछलियों तथा डिंभावस्था में प्रजालपक्ष डिंभों (Sialis larvae) में परोपजीवीजीवन व्यतीत करती हैं।
पहले कंटशुंडी सूत्रकृमि (Nemathelminthes) समुदाय की श्रेणी में गिनी जाती थी, किंतु अब इसकी एक अलग श्रेणी निर्धारित की जा चुकी है। इस श्रेणी की वंशावली अभी अनिर्णीत है।
इस श्रेणी का वर्गीकरण विभिन्न वैज्ञानिकों ने भिन्न-भिन्न प्रकार से किया है, किंतु सबसे आधुनिक वर्गीकरण हाइमन का है। इन्होंने संपूर्ण श्रेणी को तीन वर्गों में विभक्त किया है :
इसी वर्गीकरण के मुख्य आधार शुंड (Proboscis) में वर्तमान काँटों की संख्या तथा कुछ अन्य विशेषताएँ हैं।
गणधर
गणधर जैन दर्शन में प्रचलित एक उपाधि है। जो अनुत्तर, ज्ञान और दर्शन आदि धर्म के गण को धारण करता है वह गणधर कहा जाता है। इसको तीर्थंकर के शिष्यों के अर्थ में ही विशेष रूप से प्रयोग किया जाता है। गणधर को द्वादश अंगों में पारंगत होना आवश्यक है। प्रत्येक तीर्थंकर के अनेक गणधर कहे गए हैं।
महावीर स्वामी के 11 गणधर थे। उनके नाम, गोत्र और निवासस्थान इस प्रकार हैं:
१इंद्रभुति गौतम (गोर्वरग्राम)
२.अग्निभूति गोतम (गोर्वरग्राम)
३.वायुभूति गोतम (गोर्वरग्राम)
४.व्यक्त भारद्वाज कोल्लक (सन्निवेश)
५.सुधर्म अग्निवेश्यायन कोल्लक (सन्निवेश)
६.मंडिकपुत्र वाशिष्ठ मौर्य (सन्निवेश)
७.भौमपुत्र कासव मौर्य (सन्निवेश)
८. अकंपित गोतम (मिथिला)
९.अचलभ्राता हरिभाण (कोसल)
१०.मेतार्य कौंडिन्य तुंगिक (सन्निवेश)
११.प्रभास कौंडिन्य (राजगृह)।
फ़ारस की खाड़ी नाम से सम्बंधित दस्तावेज़ें: एक प्राचीन व अनन्त विरासत
इस किताब का पहला अध्याय ‘’फ़ारस की खाड़ी ’’ के नाम से संबंधित राजनीतिक व भौगोलिक विवादों, फ़ारस का खाड़ी के नाम से संबंधित ऐतिहासिक दस्तावेजों और फ़ारस की खाड़ी के नामकरण के बारे में कुछ दिनों पहले उठने वाले विवाद पर आधारित है। अध्याय दो, भाग छ:, ईरान के नाम  अध्याय दो भाग 1 नक़्शों, एटलसों और नक़्शों के इतिहास के बारे में चर्चा करता है।  फ़ारस की खाड़ी
इस ऐटलस के समस्त 253 नक़्शे तीन भाषाओं में रंगीन छापे गए हैं और इन सब में फ़ारस की खाड़ी का सही नाम लिखा गया है। इस के अलावा प्रष्ठ संख्या 141,226,323,322,331,345,347,363 और 355 पर जो नक़्शे दिए गए हैं उनमें खाड़ी की जगह फ़ारस की खाड़ी नाम का उपयोग किया गया है और अरब सागर व ओमान की खाड़ी के पानी के मौजूदा क्षेत्र को फ़ारस का सागर लिखा गया है। उदाहरण के तौर पर एच. एस. बंटिग का नक़्शा संख्या 34/24 सी. एम. हनोवर 1620. बहुत से और भी ऐटलस प्रकाशित किए गए हैं जिन सब का विवरण इस किताब: फ़ारस की खाड़ी नाम से संबंधित दस्तावेज़ में दिया गया है
ईरान में 30 अप्रैल का दिन फ़ारस की खाड़ी का राष्ट्रीय दिवस के तौर पर मनाया जाता है। इस दिन पूरे ईरान में विभिन्न प्रकार के कार्यक्रमों का आयोजन किया जाता है। फारस की खाड़ी, मध्य पूर्व एशिया क्षेत्र में हिन्द महासागर का एक विस्तार है, जो ईरान और अरब प्रायद्वीप के बीच तक गया हुआ है।  30 अप्रैल 1622 को शाह अब्बास की सेना हुर्मुज़ बंदरगाह में पुर्तगालियों को पराजित करने में सफ़ल हुई। ईरान की ग़ैर सरकारी संस्थाओं ने वर्ष 2004 में 30 अप्रैल के दिन को “फ़ारस की खाड़ी का राष्ट्रीय दिवस” के तौर पर मनाने का निर्णय लिया। ईरान की सरकार ने भी इस प्रस्ताव को स्वीकार कर लिया।  वास्तव में 30 अप्रैल को दो महत्वपूर्ण घटनाएं हुई। एक तो देश से पुर्तगाली उपनिवेशकवाद का निष्कासन हुआ और दूसरे यह कि इस दिन यह निर्णय लिया गया कि फ़ारस की खाड़ी के ऐतिहासिक तथा प्राचीन नाम को देखते हुए हर साल 30 अप्रैल का दिन “फ़ारस की खाड़ी का राष्ट्रीय दिवस” के तौर पर मनाया जाए। यह नाम तथा शब्द विश्व की समस्त भाषाओं में 2400 वर्ष पूर्व से लेकर 1964 तक सरकारी व अंतर्राष्ट्रीय नाम रहा है। किन्तु अरब देशों ने 1964 में गुप्त तौर पर निर्णय लिया कि फ़ारस की खाड़ी का नाम बदल कर अरब की खाड़ी रख दिया जाए। .
ईरानी लोग इस निर्णय को अरब भेद भाव व क़ौमपरस्ती के एक नमूने के तौर पर देखते हैं। उन का मानना है कि जमाल अब्दुल नासिर के दौर तक किसी अरबी दस्तावेज़ या पत्र में अरब की खाड़ी शब्द का प्रयोग नहीं किया गया है और अरब दुनिया की सांस्कृतिक धरोहर कही जाने वाली समस्त महत्वपूर्ण पुस्तकों में “फ़ारस सागर’’ या “फ़ारस की खाड़ी’’ जैसे शब्द ही पाए जाते हैं। इसीलिए ईरानियों ने इस दिन को “फ़ारस की खाड़ी का राष्ट्रीय दिवस” का नाम दिया है ताकि इस ऐतिहासिक तथा प्राचीन नाम को बदलने के लिए की जा रही कोशिशों को रोका जा सके। ईरानियों का कहना है कि यदि सागरों के नाम ही बदले जाने हैं तो फिर अरब सागर का नाम बदल कर मकरान सागर किया जाना चाहिए क्योंकि इस के चारों ओर लगभग सौ करोड़ से अधिक ग़ैर अरब लोग आबाद हैं और इस नाम का उपयोग भी पुर्तगाली उपनिवेशवाद के दौर में ही शुरु हुआ था।
नक्शे और दस्तावेजों का अध्याय फारस की खाड़ी दस्तावेज़ बुक पृष्ठ ५२ से १२६ Iran Author: Ajam, Muḥammad.]]
علاوه بر مستندات تاریخی،
कुछ ऐतिहासिक नक्शे और दस्तावेज जो इस पुस्तक में प्रस्तुत किए गए हैं। 3d pan white
सुरेश सरैया
सुरेश सरैया (१९३८-२०१२) क्रिकेट की दुनिया में एक रेडियो क्रिकेट कमेंटेटर के रूप में विख्यात हैं। सरैया १०० से अधिक क्रिकेट टेस्ट मैचों और १५० से अधिक एकदिवसीय क्रिकेट मैचों के कमेंटरी टीम के सदस्य रहे।
१५ अगस्त १९३८ को जन्मे सरैया क्रिकेट प्रशंसकों में अंग्रेजी कमेंटरी के पर्याय के तौर पर जाने जाते थे। सरैया को क्रिकेट के खेल की गहरी समझ थी, मैदान में जारी घटनाक्रम का सूक्ष्म वर्णन स्रोताओं के लिए आँखों देखा अनुभव उपलब्ध कराता था। चार दशकों तक आकाशवाणी के सौजन्य से उन्होंने क्रिकेट का आँखों देखा हाल दर्शकों तक पहुँचाया, जिनमें चार क्रिकेट विश्व कप भी शामिल रहे। १८ जुलाई २०१२ को सुरेश सरैया का निधन हो गया।
संख्या पद्धतियों की सूची
यहाँ संख्या पद्धतियों की सूची दी गयी है।
ये सभी स्थानीय-मान पर आधारित हैं। इनमें से कुछ निम्नलिखित हैं-
"For the definition of standard positional numeral systems, see Non-standard positional numeral systems."
The common names are derived somewhat arbitrarily from Latin and Greek. For more information, see Hexadecimal#Etymology.
The common names of the negative base numeral systems are formed using the prefix nega-, giving names such as:बेबिलोन अंकों (Babylonian numerals) के पहले विकसित सभी संख्या पद्धतियाँ स्थानीय मान पर आधारित नहीं हैं।
भारतीय नेपाली
भारतीय नेपाली या भारतीय गोरखा वह लोग हैं जो नेपाली मूल के लोग हैं लेकिन भारत में रहते आ रहें हैं, जिन्हें भारतीय नागरिकता प्राप्त है। वह लोग नेपाली भाषा के अलावा भी कई भाषाएं बोलते हैं, नेपाली भाषा भारत के कार्यालयी भाषाओं में से एक है, इतिहास में नेपाल अधिराज्य के वह भाग जो ब्रिटिश राज के समय भारत में आ गये जैसे, पश्चिम बंगाल का दार्जीलिंग जिला जो सिक्किम का भू-भाग था और कुछ समय के लिए नेपाल का भी भू-भाग रहा, सिक्किम-एक मात्र ऐसा राज्य है जहाँ मुख्य रूप से नेपाली रहते हैं जो 1975 में भारत का हिस्सा बना। दूसरे राज्य जहाँ नेपालीयों कि बहुलता है वह हैं :- उत्तराखण्ड, असम, हिमाचल प्रदेश, मणिपुर और मेघालय। भारत के कई बड़े शहरों में भी नेपालीयों कि बहुलता पाई जाती है, मुख्यत: दिल्ली, कोलकाता, बैंगलोर, मुम्बई, चेन्नई, हैदराबाद और विशाखापटनम।
लल्लू लाल
लल्लू लाल (1763 - 1835) हिन्दी गद्य के चार प्रमुख स्तम्भों- (इंशा अल्ला खाँ, सदल मिश्र, मुंशी सदासुखलाल, लल्लू लाल) में से एक हैं। इनका लिखा हुआ ग्रंथ 'प्रेमसागर' है।
लल्लू लाल का जन्म सन् 1763 ई० में उत्तर प्रदेश के आगरा में हुआ। इनके पूर्वज गुजरात से आकर आगरा में बस गये थे। लल्लू लाल आजीविका के लिये अनेक शहरों में घूमते हुये अन्त में कलकत्ता पहुँचे। ये बहुत अच्छे तैराक थे। एक बार तैरते समय इन्होंने एक अँग्रेज को डूबने से बचाया था। बाद में उस अँग्रेज ने इनकी बहुत सहायता की। उसने इन्हें फोर्ट विलियम कालेज में हिन्दी पढ़ाने तथा हिन्दी ग्रंथों की रचना का कार्य दिलवाया। प्रेमसागर इनके द्वारा लिखी गई पुस्तक है जो कि प्रारम्भिक हिन्दी खड़ीबोली का नमूना है। 1835 ई० में कलकत्ता में इनका निधन हो गया।
अंतःक्षेपी संचन
अंतःक्षेपी संचन (Injection molding) एक निर्माण प्रक्रिया है जो थर्मोप्लास्टिक पदार्थों तथा थर्मोसेटिंग पदार्थों से विभिन्न वस्तुएँ बनाने में प्रयुक्त होती है।
इस प्रक्रिया में पदार्थ को एक गर्म नाल (बैरल) में ले जाया जाता है, मिश्रित किया जाता है और साँचा कोटर (मोल्ड कैविटी) में बलपूर्वक घुसा दिया जाता है। यहाँ ठंडा होकर कठोर हो जाता है और कोटर का आकार ग्रहण कर लेता है।
जब किसी उत्पाद की डिजाइन पूरी हो जाती है तो साँचे की डिजाइन करने वाले किसी धातु (प्रायः इस्पात या अलुमिनियम) से मोल्ड का निर्माण करते हैं। अंतःक्षेपी संचन का उपयोग बहुतायत में होता है और इस प्रक्रिया द्वारा छोटे-से-छोटा अवयव से लेकर कारों की सम्पूर्ण शरीर तक बनाया जाता है।
बिली कूपर
बिली कूपर (), जिन्हें बिली द ट्रम्पेट () के नाम से भी जाना जाता है, इंग्लैंड के एक क्रिकेट समर्थक हैं। ये सबसे अधिक अंग्रेज़ी क्रिकेट टीम के प्रशंसकों के समूह बार्मी आर्मी के ट्रम्पेट वादक के रूप में प्रसिद्ध हैं।
कूपर ने शिक्षा लंदन के गिल्डहॉल स्कूल ऑफ म्यूज़िक एण्ड ड्रामा से प्राप्त की। इनके पास संगीत स्नातक ऑनर्स डिग्री और रॉयल एकेडमी ऑफ म्यूज़िक से कलाकार डिप्लोमा है। ये वैस्ट एण्ड थिएटर के कार्यक्रमों को ऑर्केस्ट्रा में भी वादन करते हैं।
कूपर बार्मी आर्मी के साथ वर्ष 2004 में जुड़े थे। यह घटना तब कि है जब इंग्लैंड वेस्टइंडीज़ के दौरे पर था। कूपर गलती से अपना ट्रम्पेट बारबाडोस में टैक्सी में ही भूल गए थे। बाद में यह बार्मी आर्मी के किसी सदस्य को मिल गया, जो स्वयं भी उसी मैच को देखने जा रहा था जिसमें कूपर जा रहें थे। जब कूपर ने अपना ट्रम्पेट उस व्यक्ति से माँगा तो उसने इनसे यह साबित करने के लिए कहा कि यह ट्रम्पेट उन्हीं का है ऐसा करने के लिए उसने इनसे उसे बजाने के लिए कहा। कूपर ने तब अमेरिकी फ़िल्म "द ग्रेट एस्केप" की विषय धुन बजाई, जिसे सुन कर बार्मी आर्मी के कुछ सदस्यों ने उनका हवाई खर्च उठाने के पेशकश की अगर वे उन सब के साथ इंग्लैंड के दक्षिण अफ़्रीकी दौरे पर शामिल होंगे।
कूपर के कार्यों ने कभी-कभी उन्हें समस्या में भी डाला है। वर्ष 2006 में कूपर को प्रसिद्ध 2006-07 एशेज़ श्रृंखला के दौरान ऑस्ट्रेलियाई धारावाहिक "नेबर्स" की अपने ट्रम्पेट द्वारा विषय धुन बजाने के लिए द गेबा से निकालने के पश्चात "प्रतिबंधित संगीत वाद्ययंत्र" बजाने के लिए गिरफ्तार कर लिया था। हालांकि 2010 में क्रिकेट ऑस्ट्रेलिया ने कूपर को विशेष छूट दी जिसमें इन्हें द गेबा के अंदर संगीत वाद्ययंत्र ले जाने की अनुमति मिली। ऐसी अनुमति केवल कूपर को ही थी।
राम नारायण शर्मा
राम नारायण शर्मा धनबाद से चुने गये सांसद है।
1971- राम नारायण शर्मा (English; Ram Narain Sharma) Bio profile लोकसभा सदस्य; पिता; स्वर्गीय श्री सी. एम. शर्मा, . Saraibux, P.O. Garkha, जिला.Saran (छपरा) जन्म;अगस्त 31, 1915, पत्नी; श्रीमती.Bhagmati देवी 1935 (मृतक के बाद से);फिर से शादी, श्रीमती.सुंदर पति देवी, 1959, 4 बेटों.और 3 बेटियों; महासचिव, धनबाद जिला कांग्रेस समिति,  अध्यक्ष हिंदुस्तान जिंक वर्कर्स यूनियन; उपाध्यक्ष, (i) कोलियरी मजदूर संघ, धनबाद, (ii) भारतीय राष्ट्रीय खदान श्रमिक संघ, धनबाद, (iii) भारतीय राष्ट्रीय आयरन एंड स्टील वर्कर्स फेडरेशन (iv) भारतीय राष्ट्रीय रासायनिक वर्कर्स फेडरेशन और (v) भारतीय राष्ट्रीय व्यापारयूनियन कांग्रेस, बिहार शाखा; महासचिव, i) Fertilizers Factories Workers' Union, Sindri, ii) Loyabad पावर हाउस श्रमिक संघ, Loyabad (iii) Reliance Pottery Workers' Union;
सदस्य, बिहार विधान सभा, 1952-68;
विदेश यात्रा ; I.L.O. की कोयला Pittsburgh में 1949 में समिति की बैठक, अंतरराष्ट्रीय खनिकों महासंघ के वार्षिक सम्मेलन में स्टॉकहोम, 1960 में आयोजित भारतीय खनिकों का प्रतिनिधित्व, डेनमार्क, 1965 में ट्रेड यूनियन संगोष्ठी में भाग लिया। स्व ़ रामनारायण शर्मा धनबाद जिले के टुण्डी, जोड़ापोखर तथा दो बार निरसा विधान सभा क्षेत्र से विधायक रहे। 1971 से 1977 तक धनबाद जिले से लोकसभा के सांसद रहे। कोयला मजदूरों का निजी खानगी मालिकों द्वारा किये जा रहे शोषण को सबसे पहले लोकसभा में उठाने वाले पूर्व सांसद व विधायक रहे रामनारायण शर्मा को बुधवार को उनकी जयंती पर लोगों ने याद कियाI श्री राम नारायण शर्मा, स्वतंत्रता सेनानी तथा धनबाद के प्रसिद्ध पूर्व सांसद 70 में धनबाद के विकास के लिए जिम्मेदार थे। वह एक नेता हैं जो धनबाद शहर में पाश्चात्य खनन तकनीक लाने में इनका विशेष योगदान रहा। पूर्व सांसद एवं मजदूर नेता स्व. राम नारायण शर्मा की 98 वीं जयंती सिंदरी इंटक कार्यालय में मनायी  धनबाद की उल्लेखनीय व्यक्तित्व थे।
references;* [[https://web.archive.org/web/20151011052437/https://en.wikipedia.org/wiki/Ram_Narayan_Sharma%5D%5D%5B%5Bhttps%3A//web.archive.org/web/20131003043510/http%3A//164.100.47.132/LssNew/biodata_1_12/2245.htm%5D%5D%7B%7Bhttp%3A//in.jagran.yahoo.com/news/local/jharkhand/4_8_8138540.html))  [] [] [] [] []
महाब्रह्माण्ड
महाब्रह्माण्ड (या मेटा ब्रह्मांड) उस काल्पनिक बहु ब्रह्मांड को कहते हैं जिसमें ब्रह्मांडों के समूह का अंदाजा लगाया गया है। इसे ऐसे भी समझा जा सकता है कि अंग्रेजी के शब्द यूनीवर्स का मतलब ब्रह्मांड होता है। यहाँ "यूनी" का मतलब एक है और यह एक ब्रह्मांड के लिए प्रयुक्त होता है। मल्टीवर्स में "मल्टी" का अर्थ है बहुत, तो अगर हम बहुत से ब्रह्मांड को एक साथ बोलना चाहते हैं तो एसे मल्टीवर्स कहा जाता हैं।
मुँह
मुँह जंतुओं की आहार नली का प्रथम भाग होता है जिसको आहार और लार मिलता है। मुँह के अन्दर की उपकला में श्लेष्म झिल्ली होती है। अपनी मुख्य क्रिया यानि पाचक तंत्र की पहली कड़ी के अतिरिक्त मनुष्यों में मुँह एक और अहम कार्य करता है जो कि है एक दूसरे के साथ वार्तालाप के द्वारा संपर्क करना। हालांकि ध्वनि का मुख्य स्रोत गला होता लेकिन इस ध्वनि को भाषा का रूप जीभ, होंठ, जबड़ा और ऊपरी मुँह का तालु देते हैं। मुँह का अन्दरुनी भाग अमूमन लार की वजह से गीला रहता है और होंठ से मुँह के अन्दर की श्लेष्म झिल्ली त्वचा (जो कि बाकी शरीर को ढँकती है) में परिवर्तित हो जाती है।
मौखिक क्षिद्र पाचन नली के पहले भाग का प्रतिनिधित्व करता है। इसके अंतर्गत होंठ, मसूड़े, जीभ, दाँत, मुँह का तालु इत्यादि अंग आते हैं। मनुष्यों में वार्ता के द्वारा संपर्क स्थापित करना मुँह का खाने के बाद दूसरा सबसे प्रमुख काम होता है। अन्य पशु भी एक दूसरे से संपर्क स्थापित करते हैं लेकिन सिर्फ़ गले से निकली ध्वनियों के द्वारा। मनुष्य एकमात्र ऐसा पशु है जो कि मुँह की मदद से समझ में आने वाली आवाज़ें निकाल सकता है जिसे हम वार्तालाप कहते हैं। पुराने काल में जब शब्द संरचना के साथ-साथ भाषा का भी विकास हो रहा था लेकिन लिपि तब तक ईजाद नहीं हुयी थी, मनुष्य ऐतिहासिक, सामाजिक तथा अन्य घटनाओं के बारे में एक दूसरे को यह घटनायें कहानियाँ सुनाने के ज़रिए बताते थे। क्योंकि इस तरीक़े में लेखन क्रिया का अभाव था, इसलिए इसे मौखिक रूप से प्रचार कहा गया।
वार्तालाप
वार्तालाप या बातचीत मनुष्य द्वारा समाज में परस्पर संपर्क क़ायम करने का एक बहुपक्षीय और स्वाभाविक माध्यम है इस से मनुष्य अपने विचारो का आदान प्रदान करता है। वार्तालाप विश्लेषण () समाजशास्त्र की वह शाखा है जो मानव अंतरक्रिया की बनावट और संगठन का अध्ययन करती है, जिसमें वार्तालाप संपर्क विषय प्रमुख होता है। वार्तालाप ही समाज में,सस्थान में,कार्यालय में,देश-विदेश में अपनी विशिष्ट पहचान बनाने का सशक्त माध्यम है आप विनम्रता जैसे तत्वों को अपनाकर वार्तालाप को प्रभावशाली बना सकते है वार्तालाप में सिर्फ बात करना ही महत्वपूर्ण नहीं होता है अपितु दुसरो कि बातो को ध्यान से सुनना और समझना भी जरूरी होता है बातचीत करने के लिए आत्मविश्वास,शारीरिक भाषा और नेत्र संपर्क जैसे पहलुओ पर ध्यान दे कर आप एक सफल इन्सान बन सकते है!
ओष्ठ
ओष्ठ या ओठ या होंठ मनुष्य तथा कई अन्य जंतुओं के मुँह का बाहरी दिखने वाला भाग होता है। ओष्ठ कोमल, लचीले तथा चलायमान होते हैं और आहार ग्रहण छिद्र (मुँह) का द्वार होते हैं। इसके अलावा वह ध्वनि का उच्चारण करने में मदद भी करते हैं जिसकी वजह से मनुष्य गले से निकली ध्वनि को वार्तालाप में परिवर्तित कर पाने में सक्षम हो सका है। मनुष्यों में होंठ स्पर्श संवेदी अंग होता तथा पुरुष तथा नारी के अंतरंग समय में कामुकता बढ़ाने का काम भी करता है।
ओष्ठ दो भागों में विभाजित होता है-ऊपरी होंठ और निचला ओष्ठ। विज्ञान की भाषा में इनको क्रमशः लेबिअम सुपीरिअस ऑरिस तथा लेबिअम इन्फ़ीरिअस ऑरिस भी कहा जाता है। जिस हिस्से में होंठ त्वचा के साथ मिलते हैं उस हिस्से को वर्मिलियन बॉर्डर कहते है। उसी प्रकार होंठों की लाल खाल को वर्मिलियन ज़ोन कहलाता है। यही वर्मिलियन ज़ोन मुँह के अन्दर की श्लेष्मी झिल्ली और शरीर के ऊपर की त्वचा के बीच का परिवर्तन क्षेत्र है। होंठों में न तो बाल होते हैं और न ही पसीने की ग्रन्थियाँ। इसलिए उन्हें पसीने तथा शारीरिक तैल की सुरक्षा नहीं मिल पाती जिससे वह अपनी ऊपरी सतह को चिकना रख सकें, तापमान नियंत्रित कर सकें तथा रोगाणुओं से बच सकें। इसी कारणवश होंठ जल्दी सूख जाते हैं और कट-फट जाते हैं।
हमारे ज्योतिष शास्त्र भी होंठ को अहमियत दी गई है। ज्योतिषी व्यक्ति के होंठों को देखकर उसके व्यक्तित्व के बारे में जान लेते हैं।
नालंदा (गैर-सरकारी संगठन)
नालंदा एक गैर सरकारी संगठन है, जोकि वर्ष 1996 से सतत सेवारत है। यह प्रारंभिक शिक्षा के संदर्भ केन्द्र के रूप में उत्तर प्रदेश व झारखंड में कार्यरत है। इसका मुख्य कार्य प्रारंभिक शिक्षा के क्षेत्र में काम कर रही सरकारी व गैर सरकारी संस्थाओं को तकनीकी रूप से मदद करना है। नालंदा अपनी शुरूआत से ही उत्तर प्रदेश में संचालित विभिन्न शैक्षिक कार्यक्रमों से सक्रिय रूप से जुड़ी रही है। इन कार्यक्रमों के अन्तर्गत काम करते हुए नालंदा ने विभिन्न तरह की शिक्षण—अधिगम सामग्री का विकास किया है। शिक्षक—प्रशिक्षण, पाठ्य—सामग्री निर्माण, मदरसों में शैक्षिक सुधार, अनुश्रवण एवं शोध—अध्ययन नालंदा के नियमित क्रियाकलाप हैं।
नालंदा द्वारा प्रारंभिक शिक्षा से जुड़े लोगों से संवाद कायम करने के उद्देश्य से एक त्रैमासिक पत्र 'प्रारंभ शैक्षिक संवाद' का प्रकाशन किया जाता है। इसका मुख्य उद्देश्य प्रारंभिक शिक्षा के विभिन्न पहलुओं से जुड़े विचारों का प्रचार-प्रसार करना है, जिससे वर्तमान शैक्षिक परिदृश्य व शैक्षिक सुधारों पर सोच-विचार करते हुए गुणात्मक शिक्षा पर संवाद किया जा सके। यह पत्र वर्ष 2003 से नियमित रूप से प्रकाशित किया जा रहा है। 'प्रारम्‍भ शैक्षिक संवाद' में प्रकाशित लेखों में से महत्‍वपूर्ण लेखों को चुनकर वर्ष 2004 में पुस्‍तक प्रकाशित हुई थी, जो प्राथमिक शिक्षा से जुड़े हुए विषयों से संबंधित है।
नालंदा गैर सरकारी संगठन के बारे में सूचना
गोर्खा राष्ट्रीय मुक्ति मोर्चा
गोर्खा नेशनल लिबरेशन फ्रंट (जीएनएलएफ) (गोर्खा राष्ट्रिय मुक्ति मोर्चा) दार्जिलिंग जिला राजनैतिक दल]] है। यह 1980 में [[सुभाष घिसिंग]] द्वारा [[गोर्खालैंड]] भारत के भीतर राज्य मांग के उद्देश्य के साथ बनाया गया था।
घिसिंग नें [[पश्चिम बंगाल]] के उत्तरी क्षेत्रों (दार्जिलिंग, डुवर्स) में 1980 के दशक के दौरान, जीएनएलएफ एक अलग गोर्खालैंड राज्य के निर्माण के लिए एक गहन और अक्सर हिंसक अभियान का नेतृत्व किया, यह आंदोलन 1985-1986 के आसपास अपने चरम पर पहुंच गया। 22 अगस्त 1988, सुभाष घिसिंग नें जीएनएलएफ, "दार्जिलिंग हिल समझौते" पर हस्ताक्षर किया और [[दार्जिलिंग गोर्खा पार्वत्य परिषद]] बानाया गया।
जीएनएलएफ 1991 में पश्चिम बंगाल राज्य विधानसभा चुनावों का बहिष्कार किया। [[कलिम्पोंग]] (विधान सभा निर्वाचन क्षेत्र) और कर्सियांग 1996 में विधानसभा चुनाव, 2001, जीएनएलएफ तीन विधानसभा सीटें जीतीं और 2006 में [[दार्जिलिंग]] (विधान सभा निर्वाचन क्षेत्र) से हर एक जीता।
DGHC 2004 में चुनाव होने थे। हालांकि, सरकार ने चुनावों को पकड़ नहीं करने का फैसला किया और बजाय सुभाष Ghisingh के छठी अनुसूची तक DGHC परिषद स्थापित किया गया था की एकमात्र कार्यवाहक पूर्व पार्षदों की DGHC के बीच असंतोष तेजी से बढ़ी है। उनमें से, [[बिमल गुरुंग]], एक बार घीसिंग के विश्वसनीय सहयोगी, जीएनएलएफ से दूर तोड़ने का फैसला किया। के लिए एक जन समर्थन पर सवारी [[प्रशांत तमांग]], [[इंडियन आइडल]] दार्जिलिंग से प्रतियोगी, बिमल जल्दी से जनता के समर्थन पर वह प्रशान्त समर्थन के लिए प्राप्त पूँजीकृत और बिजली की सीट से Ghisingh उखाड़ फेंकने में सक्षम था। घीसिंग निवास बदलाव का फैसला किया [[जलपाईगुड़ी]] और जीएनएलएफ के लिए अपने समर्थन और कार्यकर्ताओं का सबसे खो दिया है [[गोरखा जनमुक्ति मोर्चा]], [बिमल गुरुंग की अध्यक्षता में एक नई पार्टी [.
तीन साल के लिए राजनीतिक सीतनिद्रा में झूठ बोल के बाद, जीएनएलएफ प्रमुख सुभाष Ghisingh घोषणा की कि उनकी पार्टी पश्चिम बंगाल विधान सभा चुनाव 2011 चुनाव लड़ने होगा. सुभाष Ghisingh भारत के 9 पर 8 अप्रैल 2011 विधानसभा चुनाव के आगे "निर्वासन" के तीन साल के बाद दार्जिलिंग लौट 2011" अप्रैल. तीनों जीएनएलएफ दार्जिलिंग, [से प्रकाश दहल [कलिमपॉन्ग (विधान सभा निर्वाचन क्षेत्र) | कलिमपॉन्ग] और Pemu छेत्री [से कुर्सियांग (विधान सभा निर्वाचन क्षेत्र) |. कुर्सियांग] 18 अप्रैल 2011 को आयोजित चुनाव हार < रेफरी नाम = "IBNLive.com" />
जगदीश शेट्टार
जगदीश शिवप्पा शेट्टार (; जन्म: १७ दिसम्बर १९५५) भारत के कर्नाटक राज्य के भूतपूर्व मुख्यमंत्री थे। वे राजनैतिक दल भारतीय जनता पार्टी के सदस्य के रूप में कर्नाटक विधानसभा की हुबली ग्रामीण सीट का प्रतिनिधित्व करते हैं। इससे पहले वह सन् २००८-२००९ के दौरान कर्नाटक विधानसभा के अध्यक्ष थे।
शेट्टार का जन्म १७ दिसम्बर १९५५ को कर्नाटक राज्य के बागलकोट जिले के बादामी तालुके में हुआ था। इनके पिता का नाम श्री एस. एस शेट्टार व माता का नाम श्रीमती बसवनेम्मा था। इनके पिता जनसंघ के वरिष्ठ नेता थे और हुबली-धारवाड़ के पाँच बार महापौर रह चुके हैं। इनके चाचा सदाशिव शेट्टार  दक्षिण भारत के जनसंघ के प्रभावी नेता थे और वे हुबली शहर से १९६७ में विधायक चुने गए। जगदीश शेट्टार बी. कॉम और एल.एल.बी की डिग्री प्राप्त की है। जगदीश शेट्टार ने अपने राजनितिक जीवन की शुरुआत अखिल भारतीय विद्यार्थी परिषद से की और बाद में राष्ट्रीय स्वयंसेवक संघ से जुड़ गए।
१९९० में वे भाजपा के हुबली ग्रामीण इकाई के अध्यक्ष चुने गए और १९९४ में धारवाड़ जिला इकाई के अध्यक्ष चुने गए। १९९४ में वे पहली बार विधायक चुने गए। १९९६ में वे भाजपा के राज्य सचिव और १९९९ में वे कर्नाटक विधानसभा में नेता विपक्ष चुने गए।
२००५ में वे भारतीय जनता पार्टी के प्रदेश अध्यक्ष हुए फिर इसी साल वे भाजपा-जनता दल (सेक्युलर) की गठबंधन सरकार में राजस्व मंत्री बने।
भाजपा-जनता दल (सेकुलर) के गठबंधन के टूटने के बाद हुए मध्यावधि चुनाव में भाजपा को पूर्ण बहुमत मिला। वे कर्नाटक विधानसभा के सभापति बने। २००९ में उन्होंने इस पद से इस्तीफा दे दिया और वे ग्रामीण विकास और पंचायती राज मंत्री बने।
डी. वी. सदानंद गौड़ा के इस्तीफे के बाद उन्होंने १२ जुलाई २०१२ को राज्य के इक्कीसवे मुख्यमंत्री के रूप में शपथ ली।
२०१३ के कर्नाटक विधानसभा चुनाव से पहले भारतीय जनता पार्टी ने जगदीश शेट्टार को मुख्यमंत्री पद का उम्मीदवार घोषित कर दिया परन्तु अपनी साफ़ छवि के बावजूद पार्टी के जनाधार वाले नेता बी॰ एस॰ येदियुरप्पा के पार्टी छोड़ने और सरकार पर लगे भ्रष्टाचार के आरोपों के कारण वे भाजपा को जीत नहीं दिला सके।
चुनाव के बाद वे कर्नाटक विधानसभा में नेता विपक्ष चुने गए।
अलीगढ़ आंदोलन
अलीगढ़ आंदोलन सर सैयद अहमद खाँ के नेतृव में चलाया गया एक प्रमुख इस्लामी आंदोलन है, जो 1857 के विद्रोह के असफलता के बाद मुसलमानों में धार्मिक सुधारों के उद्देश्य से चलाया गया। सैयद अहमद खां के विचार में- "जब तक विचार की स्वतंत्रता विकसित नहीं होती, सभ्य जीवन संभव नहीं है।" उनका मानना था कि मुसलमानों का धार्मिक और सामाजिक जीवन पाश्चात्य वैज्ञानिक ज्ञान और संस्कृति को अपनाकर ही सुधारा जा सकता है। इसके लिए उन्होनें पश्चिमी ग्रंथों का उर्दू में अनुवाद करवाया book-asbab-e-gadar।
सैयद अहमद खा ने मुसलमानो में प्रचलित पीरी मुरिदि प्रथा का विरोध किया। इस प्रथा में मुसलमान पीर मुरीद को कोई रहस्यमय बात बता कर स्वम को सूफी संतो के समान मनवाने की कोशिश करते थ। सैयद ने मुसलमानो को दास प्रथा के विरुद्ध जाग्रत किया और इस प्रथा का विरोध किया और मुस्लिम समाज में व्याप्त अन्य बुराइयो का भी विरोध किया।
राजा परवेज़ अशरफ़
राजा परवेज़ अशरफ़ (उर्दू: راجا پرویز اشرف जन्म: 26 दिसम्बर 1950) पाकिस्तान के सत्रहवें एवं सम्प्रति वर्तमान प्रधानमन्त्री हैं। इससे पूर्व वे यूसुफ रजा गिलानी की कैबिनेट में मार्च 2008 से फरवरी 2011 तक जल एवं ऊर्जा मन्त्री के रूप में कार्य कर चुके हैं। अशरफ़ पाकिस्तान के रावलपिण्डी शहर से ताल्लुक रखते हैं। वे पाकिस्तान पीपुल्स पार्टी के वरिष्ठ नेता हैं। गिलानी को जब पाकिस्तानी उच्चतम न्यायालय ने प्रधान मन्त्री पद के लिये अयोग्य करार दिया उसके बाद ही उन्होंने 22 जून 2012 को पदभार ग्रहण किया। पाकिस्तान पीपुल्स पार्टी द्वारा उन्हें पाकिस्तान के प्रधान मन्त्री पद के लिये प्रत्याशी बनाया। अशरफ़ ने यह चुनाव नेशनल असेम्बली में 89 के मुकाबले 211 मतों से जीत लिया और पाकिस्तान के प्रधान मन्त्री पद की बागडोर सम्हाली। अशरफ़ पाकिस्तान की राष्ट्रीय विधानसभा में पाकिस्तानी पंजाब के गूजर खान निर्वाचन क्षेत्र का प्रतिनिधित्व करते हैं।